Ego Gauterius Dei gratia Eduensis episcopus notum facimus presentibus et futuris, quod nos possessiones illas quas nos acquisivimus a Laurentio Tondu et Renaudo, fratre ipsius, apud Susseium, donavimus in perpetuum matri nostre Eduensi ecclesie, et grangiam ibidem a nobis edificatam, ita quod proventus dictarum possessionum annis singulis distribuatur in Quadragesima illis qui interfuerunt quando psalmi decantantur in capitulo. Ut autem hec nostra donatio firma et inconcussa permaneat in posterum presentibus litteris sigillum nostrum fecimus apponi. Actum Edue anno gracie Mº CCº octavo decimo, mense Iulio.